CELEX: C2006/212/32
Language: et
Date: 2006-09-02 00:00:00
Title: Kohtuasi C-274/06: 23. juunil 2006  esitatud hagi — Euroopa Ühenduste Komisjon versus Hispaania Kuningriik

2.9.2006   
            
            
               ET
            
            
               Euroopa Liidu Teataja
            
            
               C 212/19
            
         23. juunil 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-274/06)
   (2006/C 212/32)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: H. StØvlbæk ja R. Vidal Puig)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et jättes jõusse 29. detsembri 1999. aasta seaduse 55/1999 maksustamis- ja haldusmeetmete ning sotsiaalse korra kohta täiendavas sättes 27a, mida on muudetud 30. detsembri 2003. aasta seaduse 62/2003 artikliga 94, ettenähtud meetmed, mis piiravad avalik-õiguslike isikute hääleõigust Hispaania energeetikasektori äriühingutes, rikkus Hispaania Kuningriik EÜ artiklist 56 tulenevaid kohustusi.
            
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   Seaduse 55/1999 täiendav säte 27a näeb ette, et kui üksus, mida kontrollib otseselt või kaudselt riigi ametiasutus, omandab kontrolli või märkimisväärse osaluse energeetikasektori äriühingus, siis võib ministrite nõukogu otsustada kahekuulise tähtaja jooksul “mitte lubada” vastavate poliitiliste õiguste teostamist või allutada nende teostamise teatud tingimustele. Nimetatud otsus tuleb vastu võtta kindlate kriteeriumide alusel, mis eeldatavalt tagavad energiatarnete kindluse.
   Komisjon leiab, et seaduse 55/1999 täiendav säte 27a on vastuolus EÜ artikliga 56 järgmistel põhjustel:
   
               —
            
            
               kontrolli ja märkimisväärse osaluse omandamine Hispaania energeetikasektori äriühingutes avalik-õiguslike isikute poolt kujutab endast “kapitali liikumist” EÜ artikli 56 tähenduses;
            
         
               —
            
            
               poliitiliste õiguste piiramine, mida Hispaania ametivõimud võivad seoses nimetatud kontrolli ja märkimisväärse osaluse omandamisega otsustada, kujutab endast kapitali vaba liikumise piirangut, mis on keelatud EÜ artikliga 56; ja
            
         
               —
            
            
               nimetatud piirangut ei õigusta ükski asutamislepingu säte.
            
         Täpsemalt leiab komisjon, et seaduse 55/1999 täiendavat sätet 27a ei õigusta eesmärk tagada energiatarnete kindlus järgmistel põhjustel:
   
               —
            
            
               asjaolu, et kontrolli või märkimisväärset osalust omandavaid üksusi kontrollib riigi ametiasutus, ei sisalda täiendavat ohtu energiatarnete kindlusele ja seega ei ole põhjendatud, et kapitali liikumisele kehtestatakse piiranguid üksnes sel alusel;
            
         
               —
            
            
               hääleõiguse piiramine ei ole sobiv meede, et tagada energiatarnete kindlust, kuna selleks on olemas ka sobivamaid meetmeid;
            
         
               —
            
            
               kui hääleõiguse piiramine oleks ka sobiv meede, et tagada energiatarnete kindlust, on vaidlustatud meetmed ebaproportsionaalsed, kuna hääleõiguse teostamise “mitte lubamine” puudutab äriühingu kogu tegevust ja kõiki otsuseid;
            
         
               —
            
            
               ministrite nõukogu pädevus otsustada hääleõiguse teostamise “lubamise” või “mitte lubamise” üle ei ole allutatud objektiivsetele ja piisavalt täpsetele kriteeriumidele, mis võimaldaksid teostada tõhusat kohtulikku kontrolli.